Okaze de la jubileo „100 jaroj virina balotrajto“ en Germanio nia Jartemo 2019 estas:
#000000
En niaj vesperaj aranĝoj speciale virinoj kun sia publika agado estu elstarigitaj, spertu aprezon kaj havu ŝancon elpaŝi. Virinoj, kiuj pasinte grave agadis en nia Esperantlingva komunumo estu prezentataj, priskriboj de iliaj vivo kaj verko estu esplorataj kaj kompletigataj.
#000002
Prelegantaj kaj prezentitaj virinoj en marto
#000003
Ina Tautorat profesie laboris de 1970 ĝis 2008 kiel muzea pedagogo en Juniormuseum (Muzea parto por infanoj) de Etnologia Muzeo en Berlin-Dahlem, ekde 1996 ŝi estris la Juniormuseum. De 1977 ĝis 1991 ŝi estis prezidantino de Esperanto-Ligo Berlino. En 1990/1991 ŝi gvidis la unuiĝon de okcident- kaj orient-berlinaj Esperanto-amikoj en la Esperanto-Ligo Berlino kontakte kun la estraro de la orientberlina distrikta organizaĵo de GDREA. Per sia laboro kiel sekretariino de la Loka Kongresa Komitato ŝi grave kontribuis al la sukceso de la Universala Kongreso de Esperanto en 1999 en Berlino, la ĝis nun plej granda Esperanto-aranĝo en Berlino. Komune kun sia edzo Hermann Tautorat ŝi fondis la Ĵaŭdan Rondon kaj prizorgis en ilia loĝejo Falkstraße 25 la Esperanto-centron Berlino kun espoteko (biblioteko kaj arkivo de la Ligo) de 1978 ĝis 2005. En 1993 la Ligo honorigis ŝin per nomumo kiel Honora Membro.
#000005
“Okcidentberlina virin-forto en la Esperanto-Ligo Berlino”. Kun Ina Tautorat kaj la gevizitantoj ni rigardas al tio, kion virinoj ekmovis ekde la 70-aj jaroj en la berlina Esperanto-komunumo. En 1971 Emmi Stox estis la unua virino pinte de berlina Esperanto-organizaĵo. Ŝia posteulo, la muzea pedagogo Ina Tautorat de 1977 ĝis 1991 estis prezidantino de Esperanto-Ligo Berlino.
#000008
En unu el la sekvaj vesperoj estos prezentita la orientberlina-brandenburgia virin-forto.
#000009
Prepare al la ironie-amuza spektaklo “Verda Sango 2” diskutos kaj provludos la interesuloj.
#000010
La 12-an de aprilo je 19-a h estos prezentita la ironie-amuza spektaklo “Verda Sango 2” en la salonego (1-a etaĝo) de la Kulturcentro “danziger50”.
#000011